Diari Oficial de la Generalitat Valenciana


Sumari del DOGV 8681, del 20-11-2019 (2019/10567)

Extracte de la Resolució de 5 de novembre de 2019, del rector, per la qual es convoquen 24 «Beques Iberoamèrica. Estudiants de Grau. Santander Universitats» per a estudiants de la Universitat Politècnica de València per al curs 2020/2021.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8681

Data del DOGV
:   20-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10052


Data del document
:   05-11-2019

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 5 de novembre de 2019, del rector, per la qual es convoquen 24 «Beques Iberoamèrica. Estudiants de Grau. Santander Universitats» per a estudiants de la Universitat Politècnica de València per al curs 2020/2021. [2019/10399]  
  
BDNS (identif.): 481348.  
De conformitat amb el que es preveu en els articles 17.3b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text de la qual es pot consultar complet a la base de dades nacional de subvencions:  
http://www.pap.minhap.gob.es/bdnstrans  
  
Primera. Objecte de la convocatòria  
El programa «Beques Iberoamèrica. Estudiants de Grau. Santander Universitats» (en endavant, el programa) és un nou projecte amb el qual es pretén reforçar la mobilitat i l'intercanvi d'estudiants entre universitats iberoamericanes, condició necessària per a avançar cap a la construcció d'un espai iberoamericà del coneixement socialment responsable.  
La finalitat de les beques és facilitar a l'alumnat que continue els estudis durant un mínim d'un semestre acadèmic en una universitat iberoamericana d'un país diferent del de la universitat d'origen.  
  
  
Segona. Crèdit pressupostari i quantia de les ajudes  
La present convocatòria és finançada amb fons del Banco Santander dins del seu programa «Beques Iberoamèrica. Santander Grau», i es realitza pel procediment de tramitació anticipada prevista en l'article 56 del Reial decret 887/2006, de 21 de juliol, pel qual s'aprova el Reglament de la Llei 38/2003, general de subvencions. En aquest sentit, es fa constar que en els pressupostos de la Universitat Politècnica de València dels exercicis anteriors hi ha crèdit adequat i suficient per a la cobertura pressupostària de la present convocatòria.  
  
Les ajudes es finançaran amb càrrec a la partida pressupostària 3898063917592843 per un import màxim / total de 72.000 euros, amb càrrec a l'oficina gestora, Oficina de Programes Internacionals d'Intercanvi (OPII), aplicables a l'exercici 2020. No obstant això, es fa constar que l'execució de la present convocatòria queda supeditada a l'aportació que el Banco Santander realitzarà a la UPV per al finançament de les beques.  
L'import unitari de les beques per a l'estudiantat beneficiari, sense distinció de país, és de 3.000 euros.  
  
Tercera. Destinació de les beques  
El programa «Beques Iberoamèrica. Estudiants de Grau. Santander Universitats» va dirigit a estudiants de grau de la Universitat Politècnica de València.  
  
Quarta. Bases reguladores  
www.opii.upv.es  
  
Cinquena. Sol·licituds  
Les sol·licituds s'emplenen a través del sistema de gestió de convocatòries d'aplicació AIRE, de la UPV.  
  
El termini de lliurament de sol·licituds serà de quinze dies a partir de l'endemà de la publicació d'aquesta resolució en el Diari Oficial de la Generalitat Valenciana DOGV.  
  
València, 5 de novembre de 2019.- El cap del Gabinet del rector de la Universitat Politècnia de València: Juan Miguel Martínez Rubio.